Muchidzidzo chePimanyika, tsangudzo dzinotevera dzinopihwa maererano nekupimwa kwenhambwe. Hurefu (length) - shoko iri rinoreva kureba kwenzvimbo kana ichipimwa. Kana tiri kuMasvomhu, hurefu hunoshandiswa kududza divi rakanyanya kureba kudarika mamwe. Hwasha (width) - shoko iri rinoreva kupamhama kwenzvimbo kana ichipimwa Hudzamu (depth) - shoko rinoreva kudzika kwenzvimbo kana ichipimwa. Shoko iri rinoshandiswa kududza kupimwa kwenhambwe zvichitevedza rudzivo rwekudzika pasi. Hukwidza (height, altitude) - iri shoko rinonyanya kushandiswa kududza kupimwa kwenhambwe zvichitevedza rudzivo rwekuenda mudenga. Somuenzaniso tingataura hukwidza hwendenge iri kubhururuka kana chivakwa chemudurikidzanwa. Mukutaura kwamazuva ose tinoti chinhu chiri pakakwirira kana pakaderera, muzvidzidzo zveScience zvakafanira kuti titaure pamusoro pehukwidza. Mipimo yose yataurwa pamusoro inoshandisha chiyero chenhambwe chinonzi mita (metre). VaLenje vanoti chimo (stature, size, height, volume, weight, amount, measure) vachireva chimiro. Baila vanoti chimo (stature, tallness) vachireva kureba. VaTonga vanoti ciimo (stature, height, physique) vachireva chimiro. Bemba vanoti butali (height, length; tallness) vachireva kureba. Mamwe mazwi: tali (high, deep, long). Butali panshi (n. depth).